আজকের বিশ্ব সঙ্গীতঃ মিশর থেকে আমর দিয়্যাবের গান “এল্‌ আলেম আল্লাহ্‌!”
এবারের ওয়ার্ল্ড মিউজিক অনুষ্ঠানে শুনবেন মিশর থেকে আমর দিয়্যাবের গান “এল্‌ আলেম আল্লাহ্‌!”
একমাত্র আল্লাহ্ ই জানে আমার মন প্রান তোমার জন্য কতটা ব্যাকুল হয়ে থাকে। তোমার চোখ দুটো আমাকে কতটা দূর্বল করে দেয়, একমাত্র আল্লাহ্ ই তা জানে। তোমার চোখের সাগরে আমি ডুবে গিয়েছি, জানিনা কেন বা কেমন করে। ভালোবাসা কি জিনিস? শুধু তোমার চোখের চাহুনি? নাকি তোমার হাতের হালকা ছোঁয়া? একমাত্র আল্লাহ্ ই তা জানে। “এল্ আলেম আল্লাহ্ ” – এই সপ্তাহে আপনাদের জন্য মিশর থেকে আমর দিয়্যাবের এই জনপ্রিয় গান-ই নিয়ে এসেছি। আমর দিয়্যাবের জন্ম মিশরে, ১৯৬১ সালে। তিনি ৬ বছর বয়সে প্রথম স্টেইজে মিশরের জাতীয় সঙ্গীত গেয়ে তার দেশের মানুষের মন জয় করেন। খুশি হয়ে গভর্নর হাসান রুশদি তাকে একটি গিটারও উপহার দেন। ১৯৮৩ সালে আমর দিয়্যাব তার প্রথম এলবাম বের করেন – ইয়া তারিক। তারপর আসতে আসতে একের পর এক এলবাম। তার জনপ্রিয়তা এত বেড়ে যায় যে আজ পর্যন্ত কোন আরব গায়ক তার চেয়ে বেশি এলবাম বিক্রি করতে পারেনি। তার গানে পশ্চিমা ও আরব দুই ধরনের সুরেরই আমেজ পাওয়া যায়। সব দেশের মানুষই তার গান এবং মিউজিক ভিডিওগুলো উপভোগ করতে পারে। তাই তো, শুধু আরব দেশগুলো নয়, সারা বিশ্বের মন জয় করে নিয়েছেন আমর দিয়্যাব। শুনুন "এল্ আলেম আল্লাহ্ "...